**Javni poziv**

**za odabir projekata JLS**

**u okviru projekta „Jačanje uloge mjesnih zajednica (MZ) u Bosni i Hercegovini“**

**Smjernice za**

**partnerske JLS - podnosioce projektnih prijedloga**

1. **Informacije o Javnom pozivu**

Javni poziv za podnošenje prijedloga projekata je jedna od aktivnosti u okviru projekta „Jačanje uloge mjesnih zajednica (MZ) u Bosni i Hercegovini (BiH)“ (2015 – 2019), koji predstavlja zajedničku inicijativu Vlade Švicarske i Vlade Švedske, a koju implementira UNDP u BiH zajedno sa različitim domaćim partnerima. Cilj projekta jeste unaprjeđenje kvaliteta života građana Bosni i Hercegovini kroz:

1.poboljšanje lokalnih usluga,

2.povećanje odgovornosti vlasti i

3.promociju socijalne inkluzije.

Projekat ima za svrhu poticati građane u procesu odlučivanja na lokalnom nivou, gdje se želi osigurati pružanje kvalitetnih usluga od strane jedinice lokalne samouprave (JLS), te provedba aktivnosti lokalnog razvoja, naglašavajući demokratsku ulogu mjesnih zajednica u BiH.

Kroz proces poticanja mjesnih zajednica u definisanju razvojnih prioriteta na participativnoj osnovi, projekat pruža direktnu podršku razvoju jedinica lokalne samouprave i mjesnih zajednica kako bi svoje planove i prioritete pretočili u realnost. S tim u vezi, u okviru Projektnog Fonda za razvoj zajednice su predviđena sredstva koja su namijenjena za finansijsku podršku projektima i inicijativama predloženim od strane stanovnika jedinica lokalnih samouprava, a koji su u skladu sa prioritetima definisanim na forumima građana u jedinicama lokalne samouprave. Ovaj Javni poziv usmjeren je na podršku projektnim prijedlozima u **24 jedinice lokalne samouprave.**

1. **Opšti cilj Javnog poziva**

Opšti cilj ovog Javnog poziva je podrška realizaciji prioriteta i inicijativa na lokanom nivou koji imaju za cilj da doprinesu izgradnji dinamičnih i socijalno inkluzivnih zajednica koje **karakteriše volonterizam, aktivno uključivanje žena, inovativne ideje** što će omogućiti bolji život za stanovnike u tim zajednicama a posebno za one koje su u stanju veće potrebe. U skladu sa tim, Javni poziv ima za cilj poticanje inicijativa u zajednici (uključujući i partnerske projekte), koje doprinose poboljšanju socijalnih aspekata te dobrobiti zajednice.

Finansijska sredstva će biti dodijeljena za one projekte koji su u skladu sa zadanim okvirnim kriterijima i uklapaju se u raspoloživa sredstva namjenjena za svaku jedinicu lokalne samouprave u okviru projektnog fonda za lokalne incijative.

1. **Iznosi finansijskih sredstava (grantova) za projekte**

Da bi projektni prijedlog mogao biti uzet u razmatranje za finansiranje, isti mora biti u skladu sa dole opisanim finansijskim parametrima, kako slijedi:

Finansijski doprinos iz Fonda za razvoj zajednice po pojedinačnom projektu s kojim se aplicira ne može biti niži od 8.500 KM niti viši od 17.000 KM.

Sufinansiranje od strane jedinice lokalne samouprave kojoj pripada mjesna zajednica koja podnosi zahtjev, mora biti minimalno 30% od iznosa doprinosa iz Fonda za razvoj zajednice. Ta sredstva moraju biti osigurana od Jedinice Lokalne Samouprave putem pisane izjave u vrijeme podnošenja projektnog prijedloga, što se dokazuje potpisivanjem Pisma namjere (Prilog 5). Nefinansijski doprinos se neće uzeti u

obzir kao kompenzacija minimalnoga iznosa sufinansiranja kojeg treba osigurati jedinica lokalne samouprave koja aplicira.

JLS može aplicirati i sa više od jednog projekta dok god ukupna zahtjevana sredstva ne prelaze gornji limit koji je stavljen na raspolaganje svakoj JLS iz Fonda za razvoj zajednice tj. 17.000 KM (bez sufinansiranja). Prijedlozi pojedinačnih projekata ne bi trebali biti ispod donjeg limita definisanog javnog pozivom tj. 8.500 KM (bez sufinansiranja).

1. **Ko može aplicirati?**

Učešće u ovom javnom pozivu je otvoreno, na jednakim osnovama, za sve odabrane **jedinice lokalne samouprave**, njih **24,** a kojima je ovaj poziv direktno upućen (vidjeti Prilog 7). Poželjno je da aplikacija JLS obuhvata prioritet više MZ, bez obzira da li su partnerske mjesne zajednice ovog projekta.

Potencijalni podnosioci projektnog prijedloga ne mogu učestvovati u pozivu ili ne mogu dobiti sredstva ukoliko nisu navedeni na priloženoj listi. (prilog 7)

Partneri/saradnici na projektu mogu biti: organizacije civilnog društva/nevladine organizacije, pojedinci, javne institucije i JLS. Partneri učestvuju u kreiranju i implementaciji projekta, ali nisu prihvatljivi kao korisnici sredstava, niti njihov angažman može imati bilo kakvu finansijsku kompenzaciju.

1. **Opći uslovi Javnog poziva**

Da bi projekti iz MZ mogli biti razmatrani za finansijsku podršku iz sredstava Projektnog Fonda za razvoj zajednice, moraju zadovoljavati sljedeće uslove:

* Projekat je podnesen iz JLS koja se nalazi na listi iz Priloga 7 ovog Javnog poziva;
* Projekat se odnosi na poboljšanje javnih usluga i infrastrukture, te izravno doprinosi boljem kvalitetu života građana;
* Projekat doprinosi realizaciji jednog od tematskih modela definisanih u Novoj viziji mjesnih zajednica
* Traženi iznos finansiranja iz sredstava Projektnog Fonda za razvoj zajednice nije ispod niti iznad utvrđenih pragova;
* Osigurano sufinansiranje od strane JLS je minimalno 30% od finansijskog doprinosa Projektnog Fonda za razvoj zajednice, šta je prikazano u predloženom budžetu i navedeno u pismu namjere (prilog 5);
* Ukupno trajanje projekta ne prelazi 6 mjeseci.
* Aplikanti trebaju pažljivo razmotriti i uzeti u obzir detaljno opisane kriterije za evaluaciju projektnih prijedloga, kako je opisano u okviru stavke 11 ovih Smjernica. Također, treba imati na umu i sljedeće:
* Projekti i predviđene aktivnosti se moraju realizirati na području JLS koja aplicira na Javni poziv kao glavni nosilac projekta;
* JLS treba osigurati promociju realiziranog projekta I obrazložiti plan promocije u okviru Priloga 1.
* JLS treba osigurati korištenje društvenog centra u toku realizacije projekta I plan aktivnosti obrazložiti u okviru Priloga 1.

Podnosilac projektnog prijedloga može dostaviti više od jednog prijedloga projekta u okviru ovog Javnog poziva. U tom slučaju se moraju predati odvojene aplikacione forme i dokumentacija uz svaku od njih. Ukupna zahtjevana sredstva od Fonda za razvoj zajednice po MZ ne smiju da prelaze gornji limit koji je stavljen na raspolaganje (tj. 17.000 KM) niti smiju pojedinačni projekti biti u vrijednosti ispod donjeg limita definisanog ovim pozivom (tj. 8.500 KM).

Aplikanti se podstiču da predlože projekte u čiju realizaciju će biti uključeni volonteri i koje će koristiti veći broj stanovnika aplikanta JLS. Ovi projekti će imati prednost pri realizaciji.

Prijedlog projekta treba da bude pripremljen u skladu sa zahtjevima i karakteristikama datim u aplikacionom paketu, uključujući i obrazac projektnog prijedloga i sve odgovarajuće priloge.

1. **Korištenje sredstava Projektnog Fonda za lokalne inicijative**

Projekti sa kojima se može aplicirati u okviru ovog Javnog poziva moraju biti:

* **u skladu sa jednim od 4 definisana tematska modela [[1]](#footnote-1)Vizije mjesnih zajednica u BiH, ili jednim koji kombinuje i/ili objedinjuje navedene tematske modele:**

**1. Zagovaranje i pristup upravi**

**2. Pružanje usluga**

**3. Društveni i kulturni centar**

**4. Prostor za učešće građana**

* **u skladu sa prioritetima definisanim tokom foruma građana organizovanom u JLS koja podnosi aplikaciju, što se dokazuje prilaganjem zapisnika i liste učesnika sa održanih foruma.**

Projekti moraju biti direktno i jasno povezani sa prioritetima definisanim u zapisnicima foruma i moraju biti zaokružene cijeline. Finansiranje jedne faze izgradnje ili dijela nekog projekta nije prihvatljivo (npr. izgradnja prvih 3 km puta na dionici od 15 km nije prihvatljivo, ili priprema terena za izgradnju igrališta...), ukoliko u toku realizacije aplikacije cjelokupan projekat neće biti završen s svim njegovim dijelovima. U skladu sa ovim, neophodno je odabrati onaj **prioritetni projekat koji se po svim elementima uklapa u kriterije ovog Javnog poziva**. Poželjno je da odabrani prioritet uzima u obzir potrebe svih građana u JLS, uključujući i socijalno isključene kategorije. Projekat mora biti takav da od njega ima korist veći broj stanovnika odnosno da će ga aktivno koristiti većina ili veliki broj stanovnika te JLS, odnosno da je od kritičnog interesa za tu JLS.

To znači da ukoliko bi uzeli u razmatranje projekat za finansijsku podršku u sklopu Projektnog Fonda za razvoj zajednice, nužno je da projektni prijedlozi odražavaju razvojne prioritete JLS koja podnosi projektni prijedlog te da su osigurani svi pravni, tehnički i administrativni preduvjeti za realizaciju projekta.

U nastavku su primjeri vrsta inicijativa koje se mogu uzeti u obzir za finansiranje u okviru Javnog poziva, a bazirani su na sažetku prijedloga prioriteta građana definisanim na forumima održanim u JLS:

* Mladi, sport i rekreacija: rekonstrukcija ili izgradnja sportskih terena (nogomet, odbojka, košarka, itd.); izgradnja, obnova i opremanje dječjih igrališta; rekonstrukcija i opremanje centara za mlade;
* Rehabilitacija i opremanje centara za kulturu; rekonstrukcija i opremanje javnih dvorana i rehabilitacija javnih rekreacijskih prostorija;
* Upravljanje vodama: Vodovodna infrastruktura i infrastruktura za tretman otpadnih voda (**samo u slučaju kada je sufinansiranje JLS minimalno 50% u odnosu na doprinos Projektnog Fonda);**
* Putevi: rekonstrukcija trotoara i putne komunikacije za pješake, rekonstrukcija puteva (**samo u skučaju kada je sufinansiranje JLS minimalno 50% u odnosu na doprinos Projektnog Fonda I kada se odnosi na bitne dionice koje koristi veći broj korisnika)**;
* Javna rasvjeta: rekonstrukcija/izgradnja javne rasvjete; pozeljno u skladu s standardima energetske efikasnosti.
* Renoviranje obrazovnih ustanova: rekonstrukcija i opremanje škola i obdaništa, uključujući obezbjeđivanje pristupa djeci s poteškoćama u razvoju, te energetskoj učinkovitosti u školskoj infrastrukturi.
* Prirodni resursi: rehabilitacija i poboljšanje pristupu i sigurnosti prirodnih i kulturno historijskih objekata;
* Zdravlje: opremanje domova zdravlja/ambulanti ili obezbjeđenje energetske učinkovitosti u zdravstvenim ustanovama;
* Upravljanje rizicima od prirodnih nepogoda i katastrofa: čišćenje i uređenje korita rijeka i jezera;

Svi predloženi projekti koji predvidjaju obnovu / izgradnju imovine moraju u obzir uzeti da ta imovina mora biti u javnom vlasništvu. Predloženi projekti moraju imati građevinske projekte i adekvatna odobrenja nadležnih institucija.

Sljedeće aktivnosti nisu preporučljive za dodjelu grantova:

* Individualna sponzorstva za učestvovanje u radionicama, seminarima, konferencijama, kongresima;
* Individualne stipendije za studije ili trening kurseve;
* Finansiranje projekata koji su već završeni;
* Finansiranje izgradnje-rekonstrukcije prostora mjesnih zajednica i mjesnih domova
* Projekti za ekskluzivnu dobrobit pojedinaca;
* Projekti koji podržavaju političke partije;
* Nadoknade za uposlenike MZ/JLS i/ili implementacionih partnera koji su angažirani na projektu;
* Finansiranje dugovanja;
* Primarno finansiranje aplikanta ili njihovih partnera;
* Nabavka polovne opreme i materijala (vozila, kompjuteri i sl.);
* Izrada projektno-tehničke dokumentacije za realizaciju projekta iz oblasti infrastrukture;
* Dodjeljivanje grantova trećoj strani.
* Projekte koji uključuju izgradnju/rehabilitaciju groblja, spomenika, prostora na kojima se nalaze spomen-obilježja i sl.

1. **Opšte informacije o Javnog pozivu**

Aplikacija za prijedlog projekta **mora sadržavati** sljedeće:

* Prijedlog projekta (*Word format – Prilog 1*);
* Pregled budžeta/proračuna (*Excel format - Prilog 2*);
* Matrica logičkog okvira (*Word format - Prilog 3*);
* Plan aktivnosti (Word format - *Prilog* 4);
* Pismo namjere/podrske o iznosu sufinansiranja (minimalno 30% od finansijskog doprinosa Projektnog Fonda za razvoj zajednice). U slučaju rekonstrukcije i asfaltiranja puteva 50%. (Prilog 5).
* Ukoliko pored JLS predloženi projekat sufinansira još institucija/organizacija, potrebno je aplikant dostavi Pismo podrške istih (Pismo podrške - Prilog 5).
* Obrazloženje JLS zbog čega je predloženi projekat nominiran (vodite računa da samo projekti koji se uklapaju u kriterije mogu biti nominirani i da projekat mora biti takav da od njega ima korist veći broj stanovnika odnosno da će ga aktivno koristiti većina ili veliki broj stanovnika.);
* **Tehnička dokumentacija podnesena**, a **imovinsko-pravni odnosi jasni** (*ako se radi o infrastukturnim i sličnim projektima*). Ovo uključuje:
  + Dokaz o jasnom vlasništvu nad imovinom u koju će se sredstva ulagati, a koja mora biti u vlasništvu JLS ili im data na dugoročno raspolaganje koje osigurava isplativost i svrsishodnost investicije (minimalno 10 godina, a poželjno i duže).
  + Građevinski projekt, odnosno predmjer i predračun radova ukoliko je za izvođenje takvih radova isti dovoljan.
  + Izjavu jedinice lokalne samouprave o vrsti dozvole i saglasnosti (građevinska dozvola, urbanistička dozvola....) potrebne za projekat kojim je aplicirala, neophodne za uvođenje izvođača u posao
  + Dozvole i saglasnosti (građevinska dozvola, urbanistička dozvola....) koje su neophodne za uvođenje izvođača u posao, kao i izvođenje i prijem izvršenih radova (odgovornost je podnosioca aplikacije da dostavi dokaze da ne postoje administrativne barijere za implementaciju projektne aplikacije, odmah po njenom, eventualnom, odobravanju).
  + Elaborati i slični dokumenti koji su neophodni za specifične infrastrukturne projekte.
  + Tehničke specifikacije za projekte koji podrazumijevaju nabavke materijala i opreme (tehnička roba i sl.)

**Dodatna dokumentacija** je vrlo važan dio projektne aplikacije i treba biti kompletirana da bi prijedlog projekta mogao biti razmatran. Dodatna dokumentacija mora da sadrži slijedeće:

* **kopija zapisnika i liste učesnika sa održanih foruma u JLS**  iz kojeg se vidi nominirani projekat/i, kao prioritetni za tu JLS bez obzira na njegov/njihov relativni rang; Zapisnik s listom prioriteta mora biti objavljen na zvanicnoj web ili facebook stranici JLS u obliku informacije.
* **Dodatnog sufinansiranja od trećih lica/partnera**: ukoliko se radi o pravnom licu koje sufinansira projekat, neophodno je osigurati ovjerenu izjavu o spremnosti sufinansiranja, a ukoliko se radi o fizičikim licima, onda je neophodno obezbjediti njihove potpise na **zajedničkoj izjavi** o spremnosti sufinansiranja. Sva sredstva će biti objedinjena na računu UNDP-a prije početka implementacije projekata. Sredstva prikupljena na nivou JLS (od građana ili drugih izvora) će biti transferisana putem nadležne partnerske JLS;

MZ koje apliciraju za dodjelu sredstava iz Projektnog Fonda za razvoj zajednice podnose prijedloge projekata na jednom od službenih jezika Bosne i Hercegovine.

1. **Modalitet implementacije, partnerstva i saradnje**

UNDP će preuzeti implementaciju odabranih projekata kroz svoj sistem nabavki. Ovo se odnosi na sve projekte koji se tiču izgradnje/rekonstrukcije/infrastrukture ili nabavke roba i usluga.

1. **Gdje i kako preuzeti i poslati aplikacije**

Projektna dokumentacija po ovom Javnom pozivu se može preuzeti **od utorka 15. januara/siječnja 2019. godine.** Sve informacije i elektronska verzija cijelog paketa prijavne dokumentacije može se naći na sljedećoj web adresi: [www.ba.undp.org](http://www.ba.undp.org).

Ispunjeni set dokumenata za projekat sa svom zahtjevanom dokumentacijom se mora dostaviti **u jednom primjerku u štampanom obliku i jednoj elektronskoj kopiji (CD ili USB)** u zatvorenoj koverti sa naznakom:

„Aplikacija za Javni poziv za JLS u okviru projekta „Jačanje uloge Mjesnih Zajednica u Bosni i Hercegovini“, tokom radnih dana (ponedjeljak – petak), u periodu od 08:00 do 17:00 sati, na adresu:

**UN House**

**Projekat Jačanja uloge mjesnih zajednica u BiH**

**Zmaja od Bosne bb**

**71000 Sarajevo**

Rok za predaju projekata je **15. februar/veljače 2019 godine do 14:00 sati.** Aplikacije koje budu pristigle poslije navedenog roka neće biti razmatrane. Sve aplikacije moraju biti fizički dostavljene na navedenu adresu prije isteka zvaničnog roka.

Projekti poslani na bilo koji drugi način (npr. faksom ili e-mailom) ili dostavljeni na druge adrese **neće biti uzete u razmatranje**.

Sve JLS koje uzmu učešće u pozivu bi prije predaje dokumentacije trebali izvršiti verifikaciju da je zahtjevana dokumentacija/aplikacija kompletna, tako što će ispuniti listu za provjeru koja se nalazi u okviru Obrasca projektnog prijedloga (*dio 13*).

1. **Ostale informacije**

U slučaju da su potrebne dodatne informacije i pojašnjenja, potencijalni kandidati mogu kontaktirati UNDP, putem e-mail-a: [registry.ba@undp.org](mailto:registry.ba@undp.org) sa referencom na MZ projekat u naslovu. Pitanja se mogu postavljati do ***srijede 30. januara/siječnja 2019. godine.*** Odgovori na upite će biti dostavljeni u pisanoj formi najkasnije 2 radna dana nakon primitka upita.

1. **Evaluacija i odabir projekata**

Aplikacije će biti razmotrene i procijenjene od strane evaluacione komisije koju će činiti članovi UNDP tima.

***Prvi korak evaluacija nominiranih projekata***

Svaki podneseni projekat će biti procijenjen prema slijedećim općim uslovima i administrativnim kriterijima:

| **ISPUNJENOST OPĆIH USLOVA JAVNOG POZIVA** | | | |
| --- | --- | --- | --- |
| **Ispunjenost** |  | **DA** | **NE** |
| Projekat je podnesen iz JLS koja se nalazi na listi iz Priloga 7 ovog Javnog poziva |  |  |  |
| Projekat je podnesen u predviđenom roku |  |  |  |
| Projekat omogućava realizaciju jednog od prioriteta JLS, definisanog putem foruma građana |  |  |  |
| Prioriteti foruma građana su jasno i transparentno objavljeni putem interneta, web stranice ili drugog javnog načina informisanja građana (socijalne mreže i sl.) |  |  |  |
| Projekat se odnosi na poboljšanje javnih usluga i infrastrukture, te izravno doprinosi boljem kvalitetu života građana |  |  |  |
| Traženi iznos finansiranja iz sredstava Projektnog Fonda za razvoj zajednice nije ispod niti iznad utvrđenih pragova |  |  |  |
| Osigurano sufinansiranje od strane JLS je minimalno 30% od finansijskog doprinosa Projektnog Fonda za razvoj zajednice, što je prikazano u predloženom budžetu i što potvrđuje priloženo pismo namjere od JLS (prilog 5) |  |  |  |
| Ukupno trajanje projekta ne prelazi 6 mjeseci |  |  |  |

| **ISPUNJENOST ADMINISTRATIVNIH KRITERIJA** | | | |
| --- | --- | --- | --- |
| **Ispunjenost** |  | **DA** | **NE** |
| Popunjen Obrazac projektnog prijedloga |  |  |  |
| Popunjen projektni budžet u traženom formatu koji je u zadanom rasponu dostupnih vrijednosti |  |  |  |
| Popunjen logički okvir za projektni prijedlog |  |  |  |
| Popunjen Plan aktivnosti u traženom formatu |  |  |  |
| Priložen zapisnik i lista učesnika sa foruma JLS koji navodi predloženi projekat |  |  |  |
| Obrazloženje o razlozima odabira baš tog projekta koju je pripremila MZ |  |  |  |
| Tehnička dokumentacija podnesena, a imovinsko-pravni odnosi jasni (*ako se radi o infrastrukturnim i sličnim projektima*) |  |  |  |

**Isključivo aplikacije koje zadovolje sve prethodne kriterije će biti predmet dalje evaluacije.**

**Drugi korak evaluacija projekata**

Projektni prijedlozi koji ispune SVE opće uslove i administrativne kriterije podliježu daljnjoj evaluaciji, u skladu sa kriterijima za ocjenjivanje predstavljenim u nastavku. Evaluacijski kriteriji omogućuju da se ocjeni kvalitet prijavljenih projekata i podijeljeni su na kategorije i podkategorije gdje se svaka podkategorija boduje prema ocjeni svakog od članova komisije.

|  |  |  |
| --- | --- | --- |
| **Relevantnost projekta** |  | **Maksimalan broj bodova** |
|  | **15** |
| Projektni rezultati će imati direktan pozitivan uticaj na veću grupu građana u JLS |  | 5 |
| Projekat vodi rješavanju važnjih pitanja u JLS |  | 5 |
| Projekat predstavlja realizaciju jedne od tematskih oblasti Vizije mjesnih zajednica u BiH |  | 5 |
| **Kvalitet, inovativnost i logika projekta** |  | **Maksimalan broj bodova** |
|  | **25** |
| Projekat je jasan, logičan i relevantan u odnosu na očekivane rezultate |  | 5 |
| Plan aktivnosti je izvodljiv i logičan |  | 5 |
| Indikatori praćenja su dobro definisani i povezani sa očekivanim rezultatima |  | 5 |
| Projekat nudi inovativna rješenja |  | 5 |
| Projekat direktno doprinosi poboljšanju kvaliteta života socijalno isključenih/ranjivih kategorija stanovništva na području JLS (žene, mladi, osobe za posebnim potrebama, sl.) |  | 5 |
| **Održivost projekta** |  | **Maksimalan broj bodova** |
|  | **10** |
| Da li je projekat održiv u smislu nastavka funkcionisanja/finansiranja relevantnih aktivnosti i nakon završetka projekta? *(dati jasne naznake održivosti tj. Jasno obrazloženje)* |  | 10 |
| **Projektni budžet** |  | **Maksimalan broj bodova** |
|  | **20** |
| Da li je predloženi budžet realan, jasan i povezan s očekivanim rezultatima i sadrži pojašnjenja stavki, te podržan odgovarajućom tehničkom dokumentacijom/predmjerima i predračunima koje omogućavaju provjeru realnosti budžeta? |  | 5 |
| JLS je za realizaciju projekta osigurala učešće volontera (minimalno 50) |  | 10 |
| Pored minimalnog finansijskog učešća od 30% od vrijednosti projekta, MZ je za realizaciju istog osigurala dodatna sredstva iz vlastitih ili vanjskih izvora (drugi nivoi vlasti, privatni sektor, građani). |  | 5 |
| **Tehnički kriteriji** |  | **Maksimalan broj bodova 10** |
| Dostavljena relevantna tehnička dokumentacija i specifikacije (građevinski projekat s predmjer, tehničke specifikacije i detaljan opis robe i usluga) |  | 10 |
| **Ukupan broj bodova:** |  | **80** |

**Samo oni projektni prijedlozi koji nakon evaluacije i bodovanja ostvare 40 i više bodova od mogućih 80, uvrštavaju se na rang listu za finansiranje.**

Nakon ocjenjivanja prijedloga u skladu sa gore izlistanim kriterijima, prvorangirani projekti koji su prešli prag od 40 bodova će biti predloženi za finansiranje.

Ostali projekti koji budu ocjenjeni s 30-39 bodova će biti vraćeni na doradu u JLS sa rokom od 10 radnih dana. Projekti koji budu ocjenjeni s 29 i manje bodova neće biti finansirani.

Projekti predloženi za finansiranje u okviru ovog Javnog poziva će biti predmet konačnog odobravanja od strane Projektnog odbora MZ Projekta.

1. **Obavještenje o odluci**

Sve JLS će biti obavještene u pisanoj formi u roku od 15 radnih dana od dana zatvaranja Javnog poziva o odluci u vezi sa njihovim projektnim prijedlogom. Informacije će biti i direktno upućene elektronskim putem.

**LISTA PRILOGA**

**Prilog 1** Obrazac projektnog prijedloga

**Prilog 2** Format pregleda budžeta

**Prilog 3** Logički okvir rada

**Prilog 4**  Plan aktivnosti i promocije

**Prilog 5** Pismo potvrde sufinansiranja JLS

**Prilog 6** Obrazloženje JLS

**Prilog 7** Lista partnerskih JLS

1. Za više informacija, Publikacija „Nova vizija mjesnih zajednica u BiH“ dostupna u prilogu direktnog Poziva i na linku ispod: <http://www.ba.undp.org/content/bosnia_and_herzegovina/bs/home/library/democratic_governance/nova-vizija-mjesnih-zajednica-u-bih--2018--godina.html> [↑](#footnote-ref-1)